അല്ശിഫയില് ശസ്ത്രക്രിയ കൂടാതെ സേഫ്റ്റിപിന് പുറത്തെടുത്തു പെരിന്തല്മണ്ണ: പന്ത്രണ്ടു വയസുകാരിയുടെ ആമാശയത്തില് കുടുങ്ങിയ സേഫ്റ്റി പിന് ശസ്ത്രക്രിയ കൂടാതെ പെരിന്തല്മണ്ണ കിംസ് അല്ശിഫ ആശുപത്രിയില് നിന്നു പുറത്തെടുത്തു. തമിഴ്നാട് ഗൂഡല്ലൂര് സ്വദേശിനിയായ പന്ത്രണ്ടുകാരി മഫ്ത്ത ധരിക്കുന്നതിനിടയില് വായില് കടിച്ചു പിടിച്ച പിന് അബദ്ധത്തില് വിഴുങ്ങുകയായിരുന്നു. തുടര്ന്നു അടുത്തുള്ള സ്വകാര്യ ആശുപത്രിയില് പ്രവേശിപ്പിച്ചു. തുടര്ചികിത്സ ആവശ്യമായതിനാല് അവരെ പെരിന്തല്മണ്ണ കിംസ് അല്ശിഫ ആശുപത്രിയിലേക്കു മാറ്റി. എക്സ്റേ പരിശോധനയില് ആമാശയത്തില് അപകടകരമാം വിധം വിലങ്ങനെ സേഫ്റ്റിപിന് തറച്ചതായി കണ്ടെത്തി. പിന്നീട് ഗാസ്ട്രോ എന്ററോളജി വിഭാഗം മേധാവി ഡോ. സജു സേവ്യര്, ഗാസ്ട്രോ എന്ററോളജിസ്റ്റ് ഡോ. ബിപിന്, അനസ്തെറ്റിസ്റ്റ് ഡോ. സാജന് എന്നിവരുടെ നേതൃത്വത്തില് ശസ്ത്രക്രിയ കൂടാതെ എന്ഡോസ്കോപിക് പ്രൊസീജിയറിലൂടെ അതിവിദഗ്ധമായി പിന് പുറത്തെടുക്കുകയായിരുന്നു. ആരോഗ്യസ്ഥിതി വീണ്ടെടുത്ത കുട്ടി ആശുപത്രി വിട്ടു.